Kraftur

StelpuKraftur - stuðningshópur
2020-10-05 20:00 - 22:00 UTC | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
StelpuKraftur er stuðningshópur fyrir ungar konur á aldrinum 18 – 45 ára sem greinst hafa með krabbamein. Hópurinn hittist annan hvern mánudag kl. 20 ýmist í húskynnum Krafts, Skógarhlíð 8, eða annarsstaðar.
Dagskrá – apríl
Þriðjudagur 6.apríl – Rafrænn hittingur

Hittumst í rafrænum heimi og spjöllum um heima og geima
Auglýst nánar inn á FB hóp StelpuKrafts

Mán. 19.apríl– hittingur annað hvort rafrænn eða í skógarhlíð

Hittingur í stafrænum heimum eða ef samkomutakmarkanir verða rýmkaðar í húsakynnum Krafts, Skógarhlíð 8
Auglýst nánar inn á FB hóp StelpuKrafts

Umsjón með hópnum hefur Hulda Hjálmarsdóttir, starfsmaður og félagsmaður hjá Krafti.
Frekari upplýsingar og hægt að óska eftir inngöngu í FB – hóp StelpuKrafts.
Þegar maður er ungur og greinist með krabbamein skiptir svo miklu máli að vita hvert maður getur leitað og maður standi ekki einn í baráttunni.

NorðanKraftur - Ný byrjun - Rafrænn hittingur
2021-01-13 20:30 - 22:00
NorðanKraftur er stuðningshópur fyrir ungt fólk (45 ára og yngri) sem greinst hefur með krabbamein og aðstandendur staðsettur á Akureyri.
NorðanKraftur verður með sinn fyrsta rafræna hitting, miðvikudaginn 13. janúar kl. 20.30. Þá verður kahoot sprell og spjall og tilvalið tækifæri til að „hittast“ og kynnast betur.
Sjá nánar hér.
____________________________________________
Umsjón með hópnum hefur Tinna Stefánsdóttir, starfsmaður og félagsmaður hjá Krafti.
Frekari upplýsingar eru inn á hópi NorðanKrafts – Hægt er að óska eftir inngöngu í hópinn hér.

Fræðslufyrirlestur - Gerum árið 2021 að því besta hingað til
2021-01-14 20:00 - 22:00
Vilt þú ná hámarks árangri árið 2021 og verða besta útgáfan af þér?
Okkur hjá MUNUM og Krafti langar að bjóða þér á netfyrirlestur sem getur hjálpað þér að skipuleggja árið með það að leiðarljósi að hámarka líkur á árangri og nýta tímann sem best með jákvætt hugarfar að vopni.
Fyrirlestrinum verður streymt á netinu og er nauðsynlegt að skrá sig hér.
Á fyrirlestrinum verður farið í hversu mikilvægt það er að kortleggja drauma sína og langanir og hvernig við hámörkum líkur á því að láta drauma okkar verða að veruleika. Farið verður markvisst í gegnum þau skref sem liggja að baki farsællar markmiðasetningar og farið yfir leiðir til þess að hámarka tímastjórnun með því að forgangsraða, tileinka sér jákvæða hugsun á einfaldan hátt og hvernig megi nota MUNUM dagbókina sem ákveðið verkfæri í þessari vinnu.
Fyrirlesarar eru eigendur MUNUM, Erla Björnsdóttir, sálfræðingur og doktor í Líf- og læknavísindum Þóra Hrund Guðbrandsdóttir, viðskipta- og markaðsfræðingur & markþjálfi.
Vonumst til að sjá sem flesta.

Að klífa brattann - Rauðavatn
2021-01-16 11:00 - 12:30 | Olís við Rauðavatn, Norðlingabraut 7, Reykjavík, 110, Iceland
Laugardaginn 16. janúar, ætlum við í skemmtilega nýárs göngu í kringum Rauðavatn. Falleg og skemmtileg leið sem er á flestra færi. Gengið verður í kringum vatnið þar sem stígar eru á jafnsléttu og lítið um hækkun, en gott að hafa í huga að hluti gönguleiðarinnar er á malarstíg þar sem er nokkur hækkun, og þvi gott að vera í góðum skóm. Gangan tekur um klukkustund. Komum saman og njótum þess að vera úti að hreyfa okkur í fallegri vetrarnáttúru í útjaðri Reykjavíkur.
Við munum hittast á bílastæðinu hjá Olís við Suðurlandsveg þar sem er nóg af bílastæðum.
Við hjá Krafti viljum að allir fari eftir fyrirmælum Almannavarna og minnum ykkur því á að virða 2 metra regluna.
Að klífa brattann er gönguhópur fyrir krabbameinsgreinda og aðstandendur sem Kraftskonurnar Ragnheiður Guðmundsdóttir leiðir en hún hefur notað útivist og fjallgöngur sér til endurhæfingar og sjálfseflingar í veikindum sínum.
Göngurnar henta öllum þeim sem hafa áhuga á að kynna sér göngur og íslenska náttúru og njóta þess að vera í hópi meðal jafningja.
Kraftsfélagar, fjölskyldur þeirra, börn og vinir eru hjartanlega velkomin. Endilega meldið ykkur á Facebook viðburðinum
Hægt er að ná í Ragnheiði í síma: 663-9360

AðstandendaKraftur - Bless 2020 ... Halló 2021
2021-01-26 17:30 - 19:00 | Rafrænn hittingur, Iceland
Þriðjudaginn 26.janúar klukkan 17:30 ætlum við að koma saman í rafræna heiminu á Teams og gera upp árið 2020 og undirbúa okkur undir árið 2021.
Hverjar eru þínar óskir og væntingar til komandi árs og hvað var það sem sem stóð upp úr á síðasta ári?
Þessi hittingur verður því tileinkaður okkur, við ætlum að eiga rólega stund og kynnast betur. Öllum er velkomið að henda fram hugsunum og pælingum og saman ætlum við að gefa hvort öðru tækifæri á að deila sinni reynslu.
Við þekkjum það öll sem lendum í þessum sporum hversu ómetanlegt það getur verið að tala við aðra sem hafa verið í svipuðum sporum, AðstandendaKraftur var stofnaður af aðstandendum fyrir aðstandendur og hvetjum við alla til að mæta.
Áttu eða hefur þú átt ástvin sem greinst hefur með krabbamein? Ef þú ert maki eða náinn aðstandandi getur það haft í för með sér verulegar breytingar á þínu lífi þar sem ýmsar spurningar geta vaknað og getur verið erfitt að vera til staðar fyrir þig og aðra á sama tíma. Það eru fleiri í þínum sporum.
Komdu á opið kvöld hjá AðstandendaKrafti. Við verðum á Teams og til þess að hægt sé að senda þér hlekka á viðburðinn þurfum við emailið þitt sem þú skráir hér
Hlökkum til að „sjá“ þig ❤

NorðanKraftur - ganga upp á Fálkafell
2021-01-27 20:00 - 21:00 | Akureyri, Akureyri, Akureyri, Akureyri, 600, Iceland
NorðanKraftur ætlar að skella sér í létta göngu upp að Fálkafelli.
Gangan tekur um 30-40 mín.

Þeir sem vilja taka þátt eru hvattir til að melda sig á facebook viðburð NorðanKrafts hér.
NorðanKraftur er staðsettur á Akureyri og er stuðningshópur fyrir ungt fólk (45 ára og yngri) sem greinst hefur með krabbamein og aðstandendur.
____________________________________________
Umsjón með hópnum hefur Tinna Stefánsdóttir, starfsmaður og félagsmaður hjá Krafti.
Frekari upplýsingar eru inn á hópi NorðanKrafts – Hægt er að óska eftir inngöngu í hópinn hér.

FítonsKraftur
2021-02-02 17:00 - 18:15 | Heilsuklasinn, Bíldshöfða 9, Reykjavík, 110, Iceland
FítonsKraftur er endurhæfing í formi hreyfingar og útivistar fyrir ungt fólk sem greinst hefur með krabbamein.
Æfingar eru í Heilsuklasanum 2x í viku undir handleiðslu Atla Más Sveinssonar íþróttafræðings. Frekari upplýsingar og skráning má finna hér.
Við vekjum athygli á því að við bjóðum líka upp á Fjarþjálfun Krafts fyrir þá sem hafa ekki tök á að mæta í tímana með hópnum.

Lífið er núna - Söfnunarútsending
2021-02-04 20:00 - 21:30
Fimmtudagskvöldið, 4. febrúar, á alþjóðadegi gegn krabbameinum, verður Kraftur með söfnunar- og skemmtiþáttinn „Lífið er núna“ í beinni útsendingu á Sjónvarpi Símans, K100 og í netstreymi á www.mbl.is. Þennan dag verður hefst einnig Vetrarhátíð Reykjavíkurborgar og verður þátturinn hluti af henni.

Kraftur hefur fengið landsþekkta skemmtikrafta og tónlistarfólk í lið með sér til að skemmta áhorfendum og eru það engin önnur en GDRN, Valdimar, Ari Eldjárn og Páll Óskar sem munu stíga á stokk. Sóli Hólm og Sóley Kristjánsdóttir verða kynnar kvöldsins og munu þau einnig fá gott fólk í sófann til sín til að spjalla um málefni ungs fólks sem greinst hefur með krabbamein og aðstandenda.

Það skiptir okkur í Krafti miklu máli að njóta augnabliksins og ætlum við að bjóða landsmönnum að njóta með okkur fyrir framan sjónvarpsskjáinn fimmtudaginn næstkomandi ásamt því að kynna þeim starf félagsins.

Í þættinum verður einnig sagt frá hvernig unnt er að styrkja starfsemi Kraft með kaupum á húfum, með því að gerast mánaðarlegur styrktaraðili eða með stökum styrk.

Nánari dagskrá verður auglýst síðar.

AðstandendaKraftur - Deilum reynslunni - Hittingur í Skógarhlíð
2021-02-09 20:00 - 21:30 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Þriðjudaginn 9. febrúar klukkan 20:00 ætlum við að hittast í Skógarhlíð 8.
Kristín Þórisdóttir, félagsmaður í Krafti og aðstandandi, ætlar að deila með okkur reynslu sinni og hvernig hún tókst á við það verkefni að vera aðstandandi einstaklings sem greinst hefur með krabbamein.
Þar sem samkomutakmarkanir miðast við 20 manns þurfum við að hafa skráningu og gildir reglan fyrstur kemur fyrstur fær.
Skráning fer fram hér.
Áttu eða hefur þú átt ástvin sem greinst hefur með krabbamein? Ef þú ert maki eða náinn aðstandandi getur það haft í för með sér verulegar breytingar á þínu lífi þar sem ýmsar spurningar geta vaknað og getur verið erfitt að vera til staðar fyrir þig og aðra á sama tíma. Það eru fleiri í þínum sporum.
Endilega skráðu þig á opið kvöld hjá AðstandendaKrafti aðeins 20 pláss í boði
Umsjónarmaður AðstandendaKrafts er Hrefna Björk Sigvaldadóttir sem er starfsmaður Krafts og reynsluríkur aðstandandi. Hægt er að óska eftir inngöngu í hópinn á facebook hér.

NorðanKraftur - Kaffihúsahittingur
2021-02-10 20:15 - 22:00 | Centrum Kitchen and Bar, Hafnarstræti 102, Akureyri, 600, Iceland
Miðvikudaginn 10.febrúar ætlum við að að hittast klukkan 20.15 á Centrum og njóta þess að komast aðeins út og hitta fólk.

Endilega meldið ykkur á viðburðinn okkar á hér.
NorðanKraftur er stuðningshópur fyrir ungt fólk (18 til 45 ára) sem greinst hefur með krabbamein og aðstandendur. Hópurinn er starfræktur frá Akureyri og umsjón með hópnum hefur Tinna Stefánsdóttir, starfsmaður og félagsmaður hjá Krafti.
Frekari upplýsingar eru inn á hópi NorðanKrafts – Hægt er að óska eftir inngöngu í hópinn hér.

Að klífa brattann - Úlfarsfell
2021-02-20 11:00 - 12:30 | Úlfarsfell, Bílastæðið Hafravatnsmeginn, Iceland
Laugardaginn 20. febrúar, ætlum við í skemmtilega göngu upp á Úlfarsfell. Fjöldi gönguleiða er upp á Úlfarsfell og er það eitt vinsælasta fjallið á höfuðborgarsvæðinu. Af toppnum er fallegt útsýni yfir Reykjavík og nágrenni. Gangan tekur um klukkustund og er fjallið 296 metra hátt. Komum saman og njótum þess að vera úti að hreyfa okkur í fallegri náttúru á mörkum Reykjavíkur og Mosfellsbæjar.
Við munum hittast á bílastæðinu við Úlfarsfell við Úlfarsfellsveg og mælum við eindregið með esjubroddum því það getur verið hált á leiðinni.
Við hjá Krafti viljum að allir fari eftir fyrirmælum Almannavarna og minnum ykkur því á að virða 2 metra regluna.
Að klífa brattann er gönguhópur fyrir krabbameinsgreinda og aðstandendur sem Kraftskonurnar Ragnheiður Guðmundsdóttir leiðir en hún hefur notað útivist og fjallgöngur sér til endurhæfingar og sjálfseflingar í veikindum sínum.
Göngurnar henta öllum þeim sem hafa áhuga á að kynna sér göngur og íslenska náttúru og njóta þess að vera í hópi meðal jafningja.
Kraftsfélagar, fjölskyldur þeirra, börn og vinir eru hjartanlega velkomin. Endilega meldið ykkur á Facebook viðburðinum
Hægt er að ná í Ragnheiði í síma: 663-9360

Stuðningsfulltrúanámskeið
2021-02-22 17:00 - 21:00 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Stuðningsfulltrúanámskeið fyrir verðandi stuðningsfulltrúa í Stuðningsnetinu verður haldið í tveimur pörtum mánudagana 22.febrúar og 1. mars, frá klukkan 17:00 til 21:00. Námskeiðið verður haldið í sal Ráðgjafarþjónustunnar á fyrstu hæð í húsnæði Krabbameinsfélagsins, Skógarhlíð 8. Boðið verður upp á kvöldmat bæði kvöldin í boði Krafts og Ráðgjafarþjónustu Krabbameinsfélagsins sem starfrækja Stuðningsnetið.
Námskeiðið er bæði ætlað þeim sem hafa greinst með krabbamein og hafa lokið við krabbameinsmeðferð sem og aðstandendum, sem vilja styðja við einstaklinga sem eru í svipuðum sporum.
Til að taka þátt á námskeiðinu þarf að skrá sig á netfanginu salfraedingur@kraftur.org eða með því að fylla út þetta skráningarform.
Frekari upplýsingar má sjá hér.
„Það sem hjálpaði mest var að hitta aðra sem höfðu lent í svipuðum sporum, Kraftur bjargaði geðheilsunni minni….“
26 ára félagsmaður sem greindist með ristilkrabbamein

NorðanKraftur - Gönguskíði
2021-02-22 20:00 - 21:00 | Akureyri, Akureyri, Akureyri, Akureyri, 600, Iceland
Mánudaginn 22.febrúar ætlar Kristin Þráinn að kenna okkur grunninn í gönguskíða íþróttinni.

Boðið verður upp á leigu á skíðum. Hvetjum alla til að mæta hvort sem þeir eru byrjendur eða lengra komnir.

Endilega meldið ykkur á viðburðinn okkar á hér.
NorðanKraftur er stuðningshópur fyrir ungt fólk (18 til 45 ára) sem greinst hefur með krabbamein og aðstandendur. Hópurinn er starfræktur frá Akureyri og umsjón með hópnum hefur Tinna Stefánsdóttir, starfsmaður og félagsmaður hjá Krafti.
Frekari upplýsingar eru inn á hópi NorðanKrafts – Hægt er að óska eftir inngöngu í hópinn hér.

AðstandendaKraftur - Rafrænn hittingur
2021-02-23 20:00 - 21:30
Þriðjudaginn 23. febrúar klukkan 20:00 ætlum við að koma saman í rafræna heiminu á Teams og hlusta á nokkra frábæra félagsmenn deila sinni reynslu og hvaða bjargráð þeir hafa tileinkað sér í ferlinu.
Þessi hittingur verður því tileinkaður okkur, við ætlum að eiga rólega stund og kynnast betur. Öllum er velkomið að henda fram hugsunum og pælingum og saman ætlum við að gefa hvert öðru tækifæri á að deila reynslu.
Við þekkjum það öll sem lendum í þessum sporum hversu ómetanlegt það getur verið að tala við aðra sem hafa verið í svipuðum sporum, AðstandendaKraftur var stofnaður af aðstandendum fyrir aðstandendur og hvetjum við alla til að mæta.
Áttu eða hefur þú átt ástvin sem greinst hefur með krabbamein? Ef þú ert maki eða náinn aðstandandi getur það haft í för með sér verulegar breytingar á þínu lífi þar sem ýmsar spurningar geta vaknað og getur verið erfitt að vera til staðar fyrir þig og aðra á sama tíma. Það eru fleiri í þínum sporum.
Komdu á opið kvöld hjá AðstandendaKrafti. Við verðum á Teams og til þess að hægt sé að bæta þér við viðburðinn þurfum við emailið þitt sem þú skráir hér.

NorðanKraftur - stuðningshópur
2021-03-10 20:00 - 21:00 | NorðanKraftur, Iceland
Það verður margt um að vera hjá NorðanKrafti í mars en NorðanKraftur er stuðningshópur fyrir ungt fólk (18 til 45 ára) sem greinst hefur með krabbamein og aðstandendur. Hópurinn er starfræktur frá Akureyri og umsjón með hópnum hefur Tinna Stefánsdóttir, starfsmaður og félagsmaður hjá Krafti.
Dagskrá mars:

3.,4. eða 5.mars – Við höldum áfram að reyna að komast á gönguskíði en hann Kristinn Þráinn ætlar að kenna okkur grunninn í gönguskíða íþróttinni – boðið verður upp á leigu á skíðum. Hvetjum alla til að mæta hvort sem þeir eru byrjendur eða lengra komnir.

10.mars – KAON ætlar að bjóða okkur í heimsókn til kynna sína þjónustu betur.

24.mars – Guðrúnu Arngríms í Sjálfsrækt ætlar að bjóða okkur upp á Yogaflæði og slökun.

Frekari upplýsingar eru inn á hópi NorðanKrafts – Hægt er að óska eftir inngöngu í hópinn hér.

Núvitundarnámskeið
2021-03-10 19:30 - 21:30 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Komdu með okkur í núið undir handleiðslu Eddu M. Guðmundsdóttur.
Edda er lærður sálfræðingur og hefur sérhæft sig í núvitundarmiðuðum meðferðarúrræðum. Hún starfar meðal annars hjá Núvitundarsetrinum og hefur mikla og góða reynslu af því að kenna núvitund og ætlar að hjálpa okkur læra að nota núvitund og hugleiðslu til að auka lífsgæði okkar.
Námskeiðið fer fram í Ráðgjafaþjónustu Krabbameinsfélagsins í Skógarhlíð 8 dagana 10. og 24. mars frá 19:30 til 21:30.
Mikilvægt er að skrá sig því takmörkuð pláss eru í boði. Skráning fer fram hér
